Facebook .td_uid_2_60f3348c7d4b4_rand.td-a-rec-img{text-align:left}.td_uid_2_60f3348c7d4b4_rand.td-a-rec-img img{margin:0 auto 0 0} Iż-żagħżugħ Għawdxi Beppe Galea għadu kemm ġie elett President tal-Istudenti Demokratiċi Ewropej (EDS). Huwa kkontesta din l-elezzjoni flimkien ma' Ivan Botoucharov bħala Viċi President, u huma kisbu l-maġġoranza tal-voti. Din l-elezzjoni ġiet ikkontestata wkoll minn Thomas Belligh u Karlo Kolesar bħala President u Viċi President. Din kienet l-ewwel elezzjoni wara tmien snin li ġiet ikkontesta b'numru ta' kontestanti. Fl-ewwel reazzjoni tiegħu għal din l-aħbar, Galea qal li hu ħerqan li jkompli jirrappreżenta lill-istudenti u liż-żgħażagħ bl-aqwa mod possibbli. L-EDS tirrappreżenta aktar minn miljun student u żagħżugħ minn 40 organizzazzjoni u 35 pajjiż fl-Ewropa. L-EDS hija l-organizzazzjoni uffiċjali fi ħdan il-Partit Popolari Ewropew (PPE) u jivvutaw ukoll fil-kungress tal-PPE. Galea jaħdem fl-uffiċċju tal-MEP Malti David Casa u qabel kien jaħdem ukoll mal-Partit Nazzjonalista. Għal numru ta' snin kien Deputy News Manager ta' Newsbook.com.mt u attiv f'numru ta organizzazzjonijiet studenteski. Kien ukoll Deputat Segretarju Ġenerali tal-Kunsill Nazzjonali taż-Żgħażagħ. Huwa kien attiv fl-SDM mill-2012 u serva bħala Uffiċjal Internazzjonali bejn l-2015 u l-2017. Galea ilu elett mill-2017 bħala Viċi President tal-EDS, irwol li nkarigah mill-mezzi soċjali u l-komunikazzjoni ta' din l-organizzazzjoni. Aqra aktar Għawdxi jitfa' n-nomina għal President tal-Istudenti Demokratiċi Ewropej "Ma rridux nibnu soċjetà dipendenti fuq l-Istat" – Grech Il-Kap tal-Oppożizzjoni Bernard Grech ukoll indirizza din il-laqgħa. Wara li Galea ġie elett, Grech awguralu u qal li m'għandux dubju li se jeċċella f'din il-kariga. Partit Nazzjonalista Fid-diskors tiegħu, Grech qal li ma jistax ikun li jkollna soċjetà li tiddependi fuq dak li jagħmel il-Gvern biss. Fakkar li meta wieħed jikkontesta għal kariga bħal din, dan ikun qed jagħmlu għax jafda fil-proċess tad-demokrazija. Dr Grech appella biex l-istudenti jġibu quddiem għajnejhom minn fejn beda l-partit tagħhom, u biex bħala demokratiċi jispiraw lin-nies biex jistrieħu fuqhom infushom irrispettivament x'jagħmel il-Gvern ta' pajjiżhom. Il-Kap tal-PN innota li l-irwol tad-Demokratiċi Kristjani għandu jiġi protett. Dan minħabba li huma għandhom bżonn ikunu kuraġġużi biex imexxu fiż-żminijiet diffiċli ta' bidla. Huwa fakkar lill-udjenza li meta wieħed jirbaħ elezzjoni, dan ikun qed jingħata responsabbiltà u mhux privileġġ. Li wieħed jitlef elezzjoni, żied il-Kap tal-PN, għandu jservi ta' opportunità u mhux ta' piż. Filwaqt li ammetta li l-partiti politiċi qed jersqu lejn politika ċentrali għax aktar partiti qed ikollhom ideat simili, "huwa importanti li niftakru li għandna naffaċċjaw problemi permezz ta' perspettiva differenti, għax dan huwa utli għall-proċess demokratiku". Grech tkellem ukoll fuq l-importanza tas-sħubija mal-Unjoni Ewropea, għax din tagħti lok għal aktar opportunitajiet politiċi. Rappurtaġġ addizzjonali: Mark Camenzuli .td_uid_3_60f3348c7d90a_rand.td-a-rec-img{text-align:left}.td_uid_3_60f3348c7d90a_rand.td-a-rec-img img{margin:0 auto 0 0}